S-1372/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. mars 2021, á hendur K-kk-þgf S-kk-þgf, kt. [...], [...], [...], [...], fyrir fíkniefnalagabrot með því að hafa, sunnudaginn 26. apríl 2020, í íbúð að [...] í Reykjavík, haft í vörslum sínum og í sölu-og dreifingarskyni 871,10 gaf kannabislaufum og 11 kannabisplöntur, og hafa um nokkurt skeið fram til þess dags ræktað greindar kannabisplöntur, sem lögregla fann við húsleit og lagði hald á.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku 871,10 gaf kannabislaufum og 11 kannabisplöntum sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á 2 viftum, 2 gróður tjöldum, 5 spennubreytum, 4 gróðurhúsalömpum, 2 kolasíum og 1 skál ásamt búnaði sem notaður var til að skera greindar kannabisplöntur (munaskrá lögreglu nr. 145479), samkvæmt 7. mgr. 5. gr. sömu laga, sbr. og 1. mgr. 69. gr. a almennra hegningarlaganr. 19/1940, en munirnir voru notaðir til framleiðslu kannabisplantnanna.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Einnig er krafist þóknunar fyrir hönd verjanda ákærða á rannsóknarstigi, G-kk-ef S-x-x R-kk-ef lögmanns.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. mars 2021, hefur ákærði áður sætt refsingu fyrir fíkniefnalagabrot. Ákærði var með dómi Héraðsdóms Reykjaness 6. júní 2012 dæmdur í 30 daga fangelsi, skilorðsbundið til tveggja ára, fyrir brot gegn lögum um ávana- og fíkniefni. Þá gekkst ákærði undir lögreglustjórasátt 30. júlí 2013 fyrir vörslur fíkniefna og 10. febrúar 2016 var dæmdur í 30 daga fangelsi, skilorðsbundið til tveggja ára, fyrir brot gegn fíkniefnalögum. Sakaferill ákærða kemur að öðru leyti ekki til skoðunar í máli þessu.

Refsingu ákærða ber að ákvarða meðal annars með hliðsjón af greiðri játningu ákærða fyrir dómi en hún horfir til refsimildunar sbr. 8. tölul. 1. mgr. 70. gr. almennra hegningarlaga nr. 19/1940. Aftur á móti verður litið til alvarleika þeirrar háttsemi sem ákærði er nú sakfelldur fyrir en hana viðhafði hann meðal annars í sölu- og dreifingarskyni. Horfir það til þyngingar refsingunni sbr. 1. tölul. 1. mgr. 70. gr. laganna.

Við mat á því hvort efni séu til að skilorðsbinda refsingu ákærða verður litið til þess að nokkuð langt er um liðið frá því að ákærði hlaut síðast refsingu og að hann hefur haldið skilorð fyrri dóma. Þykir því mega skilorðsbinda refsinguna að öllu leyti.

Með hliðsjón af sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru eru gerð upptæk til ríkissjóðs 871,10 grömm af kannabislaufum, 11 kannabisplöntur, 2 viftur, 2 gróðurtjöld, 5 spennubreytar, 4 gróðurhúsalampar, 2 kolasíur og 1 skál ásamt búnaði sem notaður var til að skera greindar kannabisplöntur (munaskrá lögreglu nr. 145479) sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur, að meðtöldum virðisaukaskatti og málsvarnarþóknun verjanda á rannsóknarstigi, G-kk-ef S-x-x R-kk-ef lögmanns 141.360 krónur að meðtöldum virðisaukaskatti. Ákærði greiði 86.815 krónur í annan sakarkostnað.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir L-kvk-þf Á-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf S-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 871,10 grömm af kannabislaufum, 11 kannabisplöntur, 2 viftur, 2 gróðurtjöld, 5 spennubreytar, 4 gróðurhúsalampar, 2 kolasíur og 1 skál ásamt búnaði sem notaður var til að skera greindar kannabisplöntur(munaskrá lögreglu nr. 145479).

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 117.800 krónur, að meðtöldum virðisaukaskatti og málsvarnarþóknun verjanda á rannsóknarstigi, G-kk-ef S-x-x R-kk-ef lögmanns 141.360 krónur að meðtöldum virðisaukaskatti. Ákærði greiði 86.815 krónur íannan sakarkostnað.

A-kvk-nf S-kvk-nf